Rusalka (ooppera)

Rusalka on tšekkiläisen Antonín Dvořákin (1841–1904) säveltämä kolminäytöksinen ooppera. Oopperan libreton kirjoitti Jaroslav Kvapil (1868–1950). Rusalka pohjautuu slaavilaisen mytologian lisäksi Karel Jaromír Erbenin ja Božena Němcován julkaisemiin kansansatuihin. Rusalka on yksi Tšekin oopperan menestyksekkäimmistä oopperoista.Miller, E: "Beloved National Opera by Dvořák", s. 8–15. Supraphon, 2005

Tausta
Kvapil kirjoitti libreton ennen kuin hän tapasi Dvořákiin. Juonessa on paljon vaikutteita H. C. Andersenin sadusta "Pieni merenneito". Libretto valmistui vuonna 1899, jolloin Kvapil alkoi etsiä tekstilleen säveltäjää. Hänen säveltäjäystävillään oli tekeillä muita töitä mutta he mainitsivat Kvapilille, että Dvořák etsii sävellettävää librettoa. Dvořák luki libreton ja sävelsi oopperan varsin nopeasti. Ensimmäinen luonnos oli valmis 22. huhtikuuta 1900.

Ensi-ilta
Ooppera sai ensiesityksensä 31. maaliskuuta 1901 Prahassa. Rusalkaa esitti ensi-illassa Růžena Maturová. Ooppera oli valtava menestys Tšekin alueella, ja menestys levisi pian ulkomaille.Burghauser, E: "Antonin Dvořák", sivu 102. Koniasch Latin Press, 2006

Henkilöt
Rusalka – sopraano
Prinssi – tenori
Vedenhenki – basso
Tuntematon ruhtinatar – sopraano tai mezzosopraano
Ježibaba – mezzosopraano
Riistanvartija – baritoni
Nuori apulainen – sopraano
Metsästäjä – baritoni

 Lähteet 

 Aiheesta muualla 

Luokka:Antonín Dvořákin teokset
luokka:Tšekinkieliset oopperat
Luokka:1900-vuosikymmenen musiikkiteokset